ai4bharat/Pralekha huggingface dataset:
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
କୋଭିଡ ପରିସ୍ଥିତିର ରାଜ୍ୟ ଓ ଜିଲ୍ଲା ୱାରି ସମୀକ୍ଷା କଲେ ପ୍ରଧାନମନ୍ତ୍ରୀ
ଯେଉଁ ରାଜ୍ୟରେ ସ୍ୱାସ୍ଥ୍ୟ ସେବା ଓ ଭିତ୍ତିଭୂମିର ଅଭାବ ଅଛି ତାହାର ସୁଧାର ପାଇଁ ସେମାନଙ୍କୁ ସାହାଯ୍ୟ ଓ ମାର୍ଗଦର୍ଶନ ଦେବାକୁ ପ୍ରଧାମନ୍ତ୍ରୀଙ୍କ ନିର୍ଦ୍ଦେଶ
ଔଷଧ ଉପଲବ୍ଧତା ଓ ଟିକାକରଣର ମଧ୍ୟ ସମୀକ୍ଷା କଲେ ପ୍ରଧାନମନ୍ତ୍ରୀ
ଟିକାକରଣରେ ମନ୍ଥରତା ନ ଆଣିବାକୁ ସମ୍ବେଦନଶୀଳ ହେବା ପାଇଁ ରାଜ୍ୟଗୁଡିକୁ ପରାମର୍ଶ ଦେଲେ ପ୍ରଧାନମନ୍ତ୍ରୀ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଦେଶରେ କୋଭିଡ-୧୯ ପରିସ୍ଥିତିର ଆଜି ପୁଙ୍ଖାନୁପୁଙ୍ଖ ସମୀକ୍ଷା କରିଛନ୍ତି । ଦେଶରେ ବିଭିନ୍ନ ରାଜ୍ୟ ଓ ଜିଲ୍ଲା ୱାରୀ କୋଭିଡ ସଂକ୍ରମଣ ନେଇ ତାଙ୍କୁ ସବିଶେଷ ଅବଗତ କରାଯାଇଛି । ଯେଉଁ ୧୨ଟି ରାଜ୍ୟରେ ଏକଲକ୍ଷ ବା ତା’ଠାରୁ ଅଧିକ ମାମଲା ଅଛି ସେ ସମ୍ପର୍କରେ ତାଙ୍କୁ ଅବଗତ କରାଯାଇଛି । ଯେଉଁ ଜିଲ୍ଳାଗୁଡିକରେ ସଂକ୍ରମଣ ଅଧିକ ହୋଇଛି ସେ ସମ୍ପର୍କରେ ମଧ୍ୟ ତାଙ୍କୁ ଅବଗତ କରାଯାଇଥିଲା ।
ବିଭିନ୍ନ ରାଜ୍ୟରେ ସ୍ୱାସ୍ଥ୍ୟଗତ ଭିତ୍ତିଭୂମିକୁ କିପରି ସଜଡା ଯାଇଛି ସେ ସମ୍ପର୍କରେ ମଧ୍ୟ ସୂଚନା ଦିଆଯାଇଥିଲା । ଯେଉଁ ରାଜ୍ୟରେ ଏହାର ଆବଶ୍ୟକତା ରହିଛି ସେ ରାଜ୍ୟଗୁଡିକୁ ସାହାଯ୍ୟ ଓ ମାର୍ଗଦର୍ଶନ ଦେବା ପାଇଁ ମଧ୍ୟ ପ୍ରଧାନମନ୍ତ୍ରୀ ନିର୍ଦ୍ଦେଶ ଦେଇଥିଲେ ।
ଶୀଘ୍ର ଓ ସମ୍ପୂର୍ଣ୍ଣ ସଙ୍ଗରୋଧଜନିତ ପଦକ୍ଷେପର ଆବଶ୍ୟକତା ଉପରେ ମଧ୍ୟ ଆଲୋଚନା ହୋଇଥିଲା । ଯେଉଁ ଜିଲ୍ଲାଗୁଡିକରେ ସଂକ୍ରମଣ ପଜିଟିଭ ହାର ଶତକଡା ଦଶଭାଗ ବା ଶତକଡା ୬୦ଭାଗ ଅମ୍ଳଜାନ ସଂଯୋଗ ହୋଇଥିବା ଶଯ୍ୟା ବା ଆଇସିୟୁ ଅଧିକୃତ ହୋଇଥିବ ସେମାନଙ୍କୁ ଚିହ୍ନଟ କରିବାକୁ ରାଜ୍ୟଗୁଡିକୁ ମାର୍ଗଦର୍ଶିକା ପଠାଯାଇଥିବା ସମ୍ପର୍କରେ ପ୍ରଧାନମନ୍ତ୍ରୀଙ୍କୁ ଅବଗତ କରାଯାଇଥିଲା । ପ୍ରଧାନମନ୍ତ୍ରୀ ଔଷଧପତ୍ରର ଉପଲବ୍ଧତାର ମଧ୍ୟ ସମୀକ୍ଷା କରିଥିଲେ । ରେମଡେସିଭିର ସମେତ ଅନ୍ୟ ଔଷଧର ଆଶୁ ଉତ୍ପାଦନ ବୃଦ୍ଧି ସମ୍ପର୍କରେ ତାଙ୍କୁ ଅବଗତ କରାଯାଇଥିଲା ।
ଟିକାକରଣର ସ୍ଥିତି ନେଇ ମଧ୍ୟ ପ୍ରଧାନମନ୍ତ୍ରୀ ସମୀକ୍ଷା କରିବା ସହ ଆଗାମୀ କିଛି ମାସ ମଧ୍ୟରେ କିପରି ଟିକା ମାତ୍ରା ଉତ୍ପାଦନ ବୃଦ୍ଧି କରାଯିବ ସେ ସମ୍ପର୍କରେ ମଧ୍ୟ ବୁଝିଥିଲେ । ଏପର୍ଯ୍ୟନ୍ତ ୧୭.୭କୋଟି ଟିକା ବିଭିନ୍ନ ରାଜ୍ୟକୁ ପଠାଯାଇଥିବା ତାଙ୍କୁ ସୂଚନା ଦିଆଯାଇଥିଲା । ରାଜ୍ୟୱାରୀ ଟିକା ନଷ୍ଟ ସମ୍ପର୍କରେ ମଧ୍ୟ ପ୍ରଧାନମନ୍ତ୍ରୀ ସମୀକ୍ଷା କରିଥିଲେ । ଦେଶରେ ଶତକଡା ୩୧ଭାଗ ୪୫ବର୍ଷରୁ ଅଧିକ ହିତାଧିକାରୀଙ୍କୁ ଅନୂନ୍ୟ ଗୋଟିଏ ମାତ୍ରା ଦିଆଯାଇଥିବା ତାଙ୍କୁ ଅବଗତ କରାଯାଇଥିଲା । ଯେପରି ରାଜ୍ୟଗୁଡିକରେ ଟିକାକାରଣ କାର୍ଯ୍ୟକ୍ରମରେ ଶିଥିଳତା ନ ଆସେ ସେ ସମ୍ପର୍କରେ ରାଜ୍ୟଗୁଡିକୁ ସମ୍ବେଦନଶୀଳ କରିବା ଉପରେ ପ୍ରଧାନମନ୍ତ୍ରୀ ଗୁରୁତ୍ୱାଆରୋପ କରିଥିଲେ । ଲକ୍ଡାଉନ ସତ୍ୱେ ଜନସାଧାରଣଙ୍କ ଟିକାଦାନ ପ୍ରକ୍ରିୟା ବନ୍ଦ ନ ହେବା ତଥା ଏଥିରେ ନିୟୋଜିତ ସ୍ୱାସ୍ଥ୍ୟକର୍ମୀମାନଙ୍କୁ ଅନ୍ୟ କାର୍ଯ୍ୟରେ ନ ଲଗାଇବା ଉଚିତ ବୋଲି ପ୍ରଧାନମନ୍ତ୍ରୀ କହିଥିଲେ ।
ଅନ୍ୟମାନଙ୍କ ମଧ୍ୟରେ ମନ୍ତ୍ରୀ ସର୍ବଶ୍ରୀ ରାଜନାଥ ସିଂ, ଅମିତ ଶାହା, ଡକ୍ଟର ହର୍ଷବର୍ଦ୍ଧନ, ପୀୟୂଷ ଗୋଏଲ, ମନସୁଖ ମାଣ୍ଡଭିୟା ଓ ଶ୍ରୀମତୀ ନିର୍ମଳା ସୀତାରମଣ ଓ ଅନ୍ୟାନ୍ୟ ମନ୍ତ୍ରୀ ଓ ଉଚ୍ଚପଦସ୍ଥ ଅଧିକାରୀଗଣ ସମୀକ୍ଷା ବୈଠକରେ ଉପସ୍ଥିତ ଥିଲେ ।
ରେଳ ମନ୍ତ୍ରଣାଳୟ
ଦାବି ଅନୁସାରେ ରାଜ୍ୟଗୁଡ଼ିକୁ ଶ୍ରମିକ ସ୍ପେଶାଲ ଟ୍ରେନ ଯୋଗାଣ ସୁବିଧା ଜାରି ରଖିବ ଭାରତୀୟ ରେଳବାଇ
• ଅନୁରୋଧର 24 ଘଣ୍ଟା ମଧ୍ୟରେ ଆବଶ୍ୟକ ସଂଖ୍ୟକ ଟ୍ରେନ ଚଳାଚଳ ପାଇଁ ରେଳ ବୋର୍ଡ ଅଧ୍ୟକ୍ଷଙ୍କ ଦୃଢ଼ ପ୍ରତିଶ୍ରୁତି
• ବର୍ତ୍ତମାନସୁଦ୍ଧା 4347 ଶ୍ରମିକ ସ୍ପେଶାଲ ଟ୍ରେନରେ ଗନ୍ତବ୍ୟରେ ପହଁଚିଛନ୍ତି ପ୍ରାୟ 60 ଲକ୍ଷ ଯାତ୍ରୀ
ରାଜ୍ୟଗୁଡ଼ିକର ଅନୁରୋଧକ୍ରମେ ଶ୍ରମିକ ସ୍ପେଶାଲ ଟ୍ରେନ ମାଧ୍ୟମରେ ପ୍ରବାସୀ ଶ୍ରମିକମାନଙ୍କୁ ଆରାମଦାୟକ ଓ ସୁରକ୍ଷିତ ଯାତାୟାତ ସୁବିଧା ପ୍ରଦାନ ଜାରି ରଖିଛି ଭାରତୀୟ ରେଳବାଇ । ଏହି ସେବା ଆଗକୁ ମଧ୍ୟ ଜାରି ରଖିବା ଲାଗି ରେଳବାଇ ପ୍ରତିଶ୍ରୁତିବଦ୍ଧ ।
ବର୍ତ୍ତମାନସୁଦ୍ଧା ପାଖାପାଖି 60 ଲକ୍ଷ ପ୍ରବାସୀଙ୍କୁ ସେମାନଙ୍କ ଗନ୍ତବ୍ୟରେ ପହଁଚାଇବା ନିମନ୍ତେ 4347ରୁ ଅଧିକ ଶ୍ରମିକ ସ୍ପେଶାଲ ଟ୍ରେନ ଚଳାଚଳ କରାଯାଇଛି । ମେ’ ପହିଲା 2020 ପରଠାରୁ ଶ୍ରମିକ ସ୍ପେଶାଲ ଟ୍ରେନ ଚଳାଚଳ ଜାରି ରହିଛି ।
ଭାରତୀୟ ରେଳବାଇ ପକ୍ଷରୁ ରାଜ୍ୟଗୁଡ଼ିକୁ କୁହାଯାଇଛି ଯେ ରାଜ୍ୟ ସରକାରଙ୍କ ଠାରୁ ଅନୁରୋଧ ମିଳିବାର 24 ଘଣ୍ଟା ମଧ୍ୟରେ ଶ୍ରମିକ ସ୍ପେଶାଲ ଟ୍ରେନ ଉପଲବ୍ଧ କରାଯିବ । ଶ୍ରମିକ ସ୍ପେଶାଲ ଟ୍ରେନ ଚଳାଚଳ ପାଇଁ ଆବଶ୍ୟକତା ଏବଂ ଫସି ରହିଥିବା ଲୋକମାନଙ୍କୁ ଟ୍ରେନ ମାଧ୍ୟମରେ ଯାତାୟାତ ସୁବିଧା ପ୍ରଦାନ କରିବା ଲାଗି ପ୍ରସ୍ତାବିତ ଅନୁରୋଧର ରୂପରେଖ ଭଲ ଭାବେ ପ୍ରସ୍ତୁତ ଓ ନିର୍ଦ୍ଧାରଣ କରିବା ଲାଗି ରାଜ୍ୟଗୁଡ଼ିକୁ ରେଳ ମନ୍ତ୍ରଣାଳୟ ପକ୍ଷରୁ ଅନୁରୋଧ କରାଯାଇଛି ।
ରେଳ ବୋର୍ଡ ଅଧ୍ୟକ୍ଷ ଏହି ପ୍ରସଙ୍ଗରେ 29 ମେ’ ଏବଂ 3 ଜୁନରେ ରାଜ୍ୟଗୁଡ଼ିକୁ ପତ୍ର ଲେଖିଛନ୍ତି । ଅନୁରୋଧ ପ୍ରାପ୍ତ ହେବାର 24 ଘଣ୍ଟା ମଧ୍ୟରେ ରେଳବାଇ ପକ୍ଷରୁ ଆବଶ୍ୟକ ସଂଖ୍ୟକ ଶ୍ରମିକ ସ୍ପେଶାଲ ଟ୍ରେନ ଉପଲବ୍ଧ କରାଯିବ ବୋଲି ଏଥିରେ ସେ ଉଲ୍ଲେଖ କରିଛନ୍ତି । ଆଜି ରାଜ୍ୟଗୁଡ଼ିକର ମୁଖ୍ୟ ଶାସନ ସଚିବମାନଙ୍କୁ ଲେଖାଯାଇଥିବା ପତ୍ରରେ ମଧ୍ୟ ଏ ବିଷୟରେ ଉଲ୍ଲେଖ କରାଯାଇଛି । ଭାରତୀୟ ରେଳ ଭବିଷ୍ୟତରେ ଆବଶ୍ୟକତା ପଡ଼ିଲେ ଅତିରିକ୍ତ ଶ୍ରମିକ ସ୍ପେଶାଲ ଟ୍ରେନ ଚଳାଚଳ ପାଇଁ ଆଶ୍ୱାସନା ଦେଇଛି । ଇଚ୍ଛୁକ ପ୍ରବାସୀ ଶ୍ରମିକମାନଙ୍କୁ ସେମାନଙ୍କ ମୂଳ ସ୍ଥାନକୁ ଫେରାଇ ନେବା ନିମନ୍ତେ 28 ମେ’, 2020ରେ ସୁପ୍ରିମକୋର୍ଟ ଆଦେଶ ଦେଇଥିଲେ । ଭାରତୀୟ ରେଳବାଇ ଏହି ଆଦେଶକୁ ଅନୁପାଳନ କରିବା ଦିଗରେ ଆବଶ୍ୟକ ପଦକ୍ଷେପ ଗ୍ରହଣ କରୁଛି ।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
17ତମ ଆସିଆନ-ଭାରତ ଶିଖର ବୈଠକରେ ପ୍ରଧାନମନ୍ତ୍ରୀଙ୍କ ଅଭିଭାଷଣ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଆଜି 17ତମ ଆସିଆନ୍-ଭାରତ ଶିଖର ସମ୍ମିଳନୀରେ ଅଂଶଗ୍ରହଣ କରିଛନ୍ତି । ଆସିଆନ ସଂଗଠନର ବର୍ତ୍ତମାନର ଅଧ୍ୟକ୍ଷ ପଦରେ ଥିବା ଭିଏତନାମ ପ୍ରଧାନମନ୍ତ୍ରୀ ମହାମହୀମ ନୁଏନ ସୁଆନ୍ ଫୁକଙ୍କ ଆମନ୍ତ୍ରଣ କ୍ରମେ ପ୍ରଧାନମନ୍ତ୍ରୀ ଶ୍ରୀ ମୋଦୀ ଏହି କାର୍ଯ୍ୟକ୍ରମରେ ସାମିଲ ହୋଇଥିଲେ । ଆସିଆନ୍ ସଂଗଠନର ଦଶଟି ସଦସ୍ୟ ରାଷ୍ଟ୍ରଙ୍କ ଅଂଶଗ୍ରହଣ ସହ ଏହି ସମ୍ମିଳନୀ ଭର୍ଚୁଆଲ ଭାବେ ଆୟୋଜିତ ହୋଇଥିଲା ।
ଏହି ଶିଖର ସମ୍ମିଳନୀରେ ଉଦ୍ବୋଧନ ଦେଇ ପ୍ରଧାନମନ୍ତ୍ରୀ କହିଲେ ଯେ ଆସିଆନ୍ ସଂଗଠନରେ ଭାରତର ‘ଆକ୍ଟ ଇଷ୍ଟ୍ ନୀତି’ର ଯଥେଷ୍ଟ ଗୁରୁତ୍ୱ ବହନ କରେ । ଏହି ପ୍ରସଙ୍ଗ ଉପରେ ଗୁରୁତ୍ୱ ଆରୋପ କରି ସେ କହିଲେ ଯେ ଏକ ସୁସଂଗତ, ଦାୟିତ୍ୱସମ୍ପନ୍ନ ଏବଂ ସମୃଦ୍ଧ ଆସିଆନ୍ ସାଂଗଠନିକ ବ୍ୟବସ୍ଥା ଭାରତର ଭାରତ- ପ୍ରଶାନ୍ତ ମହାସାଗରୀୟ କ୍ଷେତ୍ର ସଂପର୍କୀତ ପରିକଳ୍ପନା ପାଇଁ ବେଶ୍ ମହତ୍ତ୍ୱ ରଖେ ଏବଂ ଏହା ଏହି କ୍ଷେତ୍ରର ସମସ୍ତ ରାଷ୍ଟ୍ରଙ୍କ ବିକାଶ ପାଇଁ  ଉଦ୍ଦିଷ୍ଟ । ତେଣୁ ଭାରତ ଏବଂ ପ୍ରଶାନ୍ତ ମହାସାଗରୀୟ କ୍ଷେତ୍ର ପ୍ରୟାସ ମଧ୍ୟରେ ସମ୍ପର୍କ ସୁଦୃଢ଼ୀକରଣର ଆବଶ୍ୟକତା ଉପରେ ଗୁରୁତ୍ୱ ଆରୋପ କରି ସେ କହିଲେ ଯେ ଭାରତ - ପ୍ରଶାନ୍ତ ମହାସାଗରୀୟ କ୍ଷେତ୍ର ଉପରେ ଆସିଆନର ଦୃଷ୍ଟିଭଙ୍ଗୀ ସଦାବେଳେ ମହତ୍ତ୍ୱ ବହନ କରେ । ଏହାକୁ ମୁକ୍ତ, ସ୍ୱଚ୍ଛ, ସମାବେଶୀ ତଥା ନୀତି ଆଧାରିତ କରାଗଲେ ଏହି କ୍ଷେତ୍ରର ଦ୍ରୁତ ବିକାଶ ସମ୍ଭବପର ହୋଇପାରିବ । ତେଣୁ ଭାରତର ଭାରତ- ପ୍ରଶାନ୍ତ ମହାସାଗରୀୟ କ୍ଷେତ୍ର ପ୍ରୟାସ ର ବିଭିନ୍ନ ପ୍ରମୁଖ କାର୍ଯ୍ୟକ୍ରମକୁ ଆସିଆନ୍ ସଦସ୍ୟ ରାଷ୍ଟ୍ରମାନେ ସହଯୋଗ କରିବା ନିମନ୍ତେ ସେ ଆହ୍ୱାନ ଜଣାଇଥିଲେ ।
କୋଭିଡ଼-19 ପ୍ରସଙ୍ଗ ଉପରେ ନିଜର ମତ ରଖି ପ୍ରଧାନମନ୍ତ୍ରୀ ଶ୍ରୀ ମୋଦୀ କହିଲେ ଯେ ଅନ୍ତରାଷ୍ଟ୍ରୀୟ ଗୋଷ୍ଠୀଙ୍କ ନିମନ୍ତେ ଭାରତର ପ୍ରତିକ୍ରିୟା ଏବଂ ସାମଗ୍ରିକ ସହଯୋଗ ସଦାବେଳେ ରହିଆସିଛି ଏବଂ ଏହି ମହାମାରୀ ବିରୋଧରେ ସମୂହ ସଂଗ୍ରାମ ନିମନ୍ତେ ଆସିଆନ୍ ସଂଗଠନର ପ୍ରୟାସକୁ ଭାରତ ସ୍ୱାଗତ କରେ । ଏହି ପରିପ୍ରେକ୍ଷୀରେ କୋଭିଡ଼–19 ଆସିଆନ୍ ରେସପନ୍ସ ଫଣ୍ଡକୁ 1 ନିୟୁତ ଆମେରିକୀୟ ଡଲାରର ଅନୁଦାନ ଯୋଗାଇ ଦେବାକୁ ପ୍ରଧାନମନ୍ତ୍ରୀ ଶ୍ରୀ ମୋଦୀ ଘୋଷଣା କରିଥିଲେ ।
ପ୍ରଧାନମନ୍ତ୍ରୀ କହିଲେ ଯେ ଆସିଆନ୍ ଏବଂ ଭାରତ ମଧ୍ୟରେ ଅଧିକ ପ୍ରତ୍ୟକ୍ଷ ଏବଂ ଡିଜିଟାଲ ସଂଯୋଗ ସ୍ଥାପନ ହେବା ଜରୁରି । ଏହି ପ୍ରସଙ୍ଗ ଉପରେ ଗୁରୁତ୍ୱ ଆରୋପ କରି ସେ କହିଲେ ଯେ ଭାରତ ଆସିଆନ୍ ସଂଯୋଗୀକରଣକୁ ସମର୍ଥନ ପୂର୍ବକ 1 ବିଲିଅନ୍ ଆମେରିକୀୟ ଡଲାର ଋଣ ଯୋଗାଇ ଦେବାକୁ ପ୍ରସ୍ତାବ ଦେଉଛି । ସେହିଭଳି ବାଣିଜ୍ୟ ଏବଂ ନିବେଶ କ୍ଷେତ୍ର ସଂପର୍କରେ ଅବତାରଣା କରି ପ୍ରଧାନମନ୍ତ୍ରୀ କହିଲେ ଯେ କୋଭିଡ଼ ପରବର୍ତ୍ତୀ ଆର୍ଥିକ ପୁନରୁତ୍ଥାନ ନିମନ୍ତେ ଯୋଗାଣ ଚେନର ବିବିଧିକରଣ ତଥା ଏହାକୁ ଅଧିକ ସହନଶୀଳ କରାଯିବା ବେଶ୍ ଗୁରୁତ୍ୱପୂର୍ଣ୍ଣ ।
ଏହି ଅବସରରେ ଆସିଆନ୍ ନେତୃବର୍ଗ ଭାରତର ଏଭଳି ଅନୁଦାନ ଯାହାକି ଭାରତ ପ୍ରଶାନ୍ତ ମହାସାଗରୀୟ କ୍ଷେତ୍ରରେ ଶାନ୍ତି ଓ ସ୍ଥିରତା ରକ୍ଷା ପାଇଁ ଉଦ୍ଦିଷ୍ଟ ତାହାକୁ ସ୍ୱୀକାର କରିଥିଲେ ଏବଂ ଆସିଆନ୍ ସଂଗଠନର ପ୍ରମୁଖତାକୁ ଭାରତର ସହଯୋଗକୁ ସ୍ୱାଗତ ଜଣାଇଥିଲେ । ଏହି ଶିଖର ବୈଠକରେ 2021-2025 ପାଇଁ ଗୃହୀତ ହୋଇଥିବା ନୂତନ ଆସିଆନ୍- ଭାରତ ପ୍ଲାନ ଅଫ୍ ଆକ୍ସନକୁ ମଧ୍ୟ ସ୍ୱାଗତ କରିଥିଲେ ।
ଶିଖର ବୈଠକ କାଳରେ ହୋଇଥିବା ଆଲୋଚନାରେ ଅନେକ କ୍ଷେତ୍ରୀୟ ଓ ଆନ୍ତର୍ଜାତିକ ପ୍ରସଙ୍ଗ ଯେଉଁଥିରେ ସମସ୍ତଙ୍କର ସମାନ ସ୍ୱାର୍ଥ ଓ ଉଦ୍ବେଗ ଜଡ଼ିତ, ସେଗୁଡ଼ିକ ସ୍ଥାନ ପାଇଥିଲା । ସେଥି ମଧ୍ୟରେ ଦକ୍ଷିଣ ଚୀନ୍ ସାଗର ଏବଂ ଆତଙ୍କବାଦ ପ୍ରସଙ୍ଗ ପ୍ରମୁଖତା ଲାଭ କରିଥିଲା । ଏହା ବ୍ୟତୀତ ଉଭୟ ପକ୍ଷ ଏହି କ୍ଷେତ୍ରରେ ନୀତି ଆଧାରିତ ଶୃଙ୍ଖଳା ରକ୍ଷା ନିମନ୍ତେ ବାତାବରଣ ସୃଷ୍ଟି ଉପରେ ଗୁରୁତ୍ୱ ଆରୋପ କରିଥିଲେ । ଏଭଳି ଶୃଙ୍ଖଳା ରକ୍ଷା ଅନ୍ତରାଷ୍ଟ୍ରୀୟ ନିୟମାବଳୀକୁ ମାନି କାର୍ଯ୍ୟକରିବା ଆଧାରରେ ସଂପାଦିତ ହେବ । ବିଶେଷ କରି ୟୁଏନସିଏଲଓଏସ ଆଧାରରେ କରାଯିବାକୁ ସମସ୍ତ ସଦସ୍ୟ ରାଷ୍ଟ୍ର ସହମତ ହୋଇଥିଲେ । ଆସିଆନ ସଦସ୍ୟ ରାଷ୍ଟ୍ରମାନେ ଦକ୍ଷିଣ ଚୀନ୍ ସାଗରରେ ଶାନ୍ତି, ସ୍ଥିରତା, ନିରାପତ୍ତା ତଥା ସୁରକ୍ଷାର ବାତାବରଣକୁ ବଜାୟ ରଖିବା ଏବଂ ଏହାର ଉନ୍ନତି ତଥା ଏହି ସାମୁଦ୍ରିକ ପଥ ଦେଇ ଯାତାୟାତ କରୁଥିବା ଜାହାଜ ଏବଂ ଉପର ଦେଇ ଯାତାୟାତ କରୁଥିବା ବିମାନଗୁଡ଼ିକର ସୁରକ୍ଷା ପାଇଁ ମଧ୍ୟ ବୈଠକରେ ମତ ପ୍ରକାଶ ପାଇଥିଲା ।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ଦ୍ୱିତୀୟ ଭାରତ-ଅଷ୍ଟ୍ରେଲିଆ ଭର୍ଚୁଆଲ ଶିଖର ସମ୍ମିଳନୀରେ ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀଙ୍କ ଉଦ୍ଘାଟନୀ ଭାଷଣର ମର୍ମାନୁବାଦ
ମୋର ପ୍ରିୟ ବନ୍ଧୁ, ସ୍କଟ୍,
ନମସ୍କାର !
ହୋଲି ଉତ୍ସବ ଓ ନିର୍ବାଚନୀ ବିଜୟ ଯୋଗୁଁ ଆପଣ ଦେଇଥିବା ଶୁଭକାମନା ପାଇଁ ମୁଁ ଆପଣଙ୍କ ନିକଟରେ କୃତଜ୍ଞ ।
ଭାରତୀୟମାନଙ୍କ ତରଫରୁ କୁଇନ୍ସଲ୍ୟାଣ୍ଡ ଓ ନ୍ୟୁ ସାଉଥୱେଲ୍ସରେ ବନ୍ୟା ଯୋଗୁଁ ହୋଇଥିବା ଧନଜୀବନ ହାନୀ ପାଇଁ ମୁଁ ଶୋକ ପ୍ରକଟ କରୁଛି ।
ଆମର ଗତ ଭର୍ଚୁଆଲ ଶିଖର ସମ୍ମିଳନୀରେ ଆମେ ଆମର ସମ୍ପର୍କକୁ ଏକ ବିସ୍ତୃତ ରଣନୀତିକ ଭାଗିଦାରିତାକୁ ଉନ୍ନୀତ କରିଛୁ । ମୁଁ ଖୁସି ଯେ ଏବେ ଆମେ ବାର୍ଷିକ ଶିଖର ସମ୍ମିଳନୀ ଦୁଇଦେଶ ମଧ୍ୟରେ କରିବାକୁ ନିଷ୍ପତ୍ତି ନେଇଛୁ । ଏହା ଫଳରେ ଆମ ସମ୍ପର୍କରେ ନିୟମିତ ସମୀକ୍ଷା ହୋଇପାରିବ ।
ମହାମହିମ,
ଗତ କେତେ ବର୍ଷ ମଧ୍ୟରେ ଆମ ସମ୍ପର୍କରେ ଉଲ୍ଲେଖନୀୟ ପ୍ରଗତି ହାସଲ ହୋଇଛି । ବାଣିଜ୍ୟ ଓ ପୁଞ୍ଜି ବିନିଯୋଗ, ପ୍ରତିରକ୍ଷା ଓ ସୁରକ୍ଷା, ଶିକ୍ଷା ଓ ନୂତନ ଭାବର ପ୍ରବର୍ତ୍ତନ, ବିଜ୍ଞାନ ଏବଂ ପ୍ରଯୁକ୍ତି ଭଳି ପ୍ରତ୍ୟେକ କ୍ଷେତ୍ରରେ ଆମର ଅନ୍ତରଙ୍ଗ ସହଯୋଗ ରହିଛି । ଆମର ସହଯୋଗ ବିରଳ ଖଣିଜ ପଦାର୍ଥ, ଜଳ ପରିଚାଳନା, ଅକ୍ଷୟ ଶକ୍ତି ଓ କୋଭିଡ-୧୯ ଗବେଷଣା କ୍ଷେତ୍ରରେ ମଧ୍ୟ ଖୁବ୍ ଦ୍ରୁତଗତିରେ ବୃଦ୍ଧି ପାଇଛି ।
ବେଙ୍ଗାଲୁରରେ ନୂତନ ପ୍ରଯୁକ୍ତି ନୀତି ଉପରେ ଉତ୍କର୍ଷ କେନ୍ଦ୍ର ସ୍ଥାପନ ଘୋଷଣାକୁ ମୁଁ ହାର୍ଦ୍ଧିକ ସ୍ୱାଗତ କରୁଛି । ସାଇବର ଓ ଅନ୍ୟାନ୍ୟ ନୂତନ ପ୍ରଯୁକ୍ତି କ୍ଷେତ୍ରରେ ଆମର ଯେଉଁ ଉତ୍ତମ ସହଯୋଗ ରହିଛି ଏହା ଅନସ୍ୱୀକାର୍ଯ୍ୟ । ଏହି ସବୁ ନୂତନ ପ୍ରଯୁକ୍ତି କ୍ଷେତ୍ରରେ ଆମ ଭଳି ମୂଲ୍ୟବୋଧ ଭିତ୍ତିକ ବୈଶ୍ୱିକ ମାନ ଅନ୍ୟାନ୍ୟ ଦେଶଗୁଡିକ ଗ୍ରହଣ କରିବା ସେମାନଙ୍କର ଦାୟିତ୍ୱ ।
ମହାମହିମ,
ଆମର ବିସ୍ତୃତ ଆର୍ଥିକ ସହଯୋଗ ରାଜିନାମା “ସିଇସିଏ” ଯାହା ଆପଣ କହିଛନ୍ତି ଓ ମୁଁ ମଧ୍ୟ ତାହା କହୁଛି ଯେ ଖୁବ୍ କମ୍ ସମୟ ମଧ୍ୟରେ ଏଥିରେ ଉଲ୍ଲେଖନୀୟ ପ୍ରଗତି ଘଟିଛି । ମୁଁ ନିଶ୍ଚିତ ଯେ ଅବଶିଷ୍ଟ ବିଷୟଗୁଡିକ ମଧ୍ୟରେ ଖୁବ୍ ଶୀଘ୍ର ରାଜିନାମା ହୋଇଯିବ । “ସିଇସିଏ” ର ଆଶୁ ପୂର୍ଣ୍ଣତାପ୍ରାପ୍ତି ଆମର ଆର୍ଥିକ ସମ୍ପର୍କ, ଏହାର ପୁର୍ନଉଥାନ ଓ ଆର୍ଥିକ ସୁରକ୍ଷା ଦୃଷ୍ଟିରୁ ଖୁବ୍ ଗୁରୁତ୍ୱପୂର୍ଣ୍ଣ ।
କ୍ୱାର୍ଡରେ ମଧ୍ୟ ଆମର ସହଯୋଗ ଖୁବ୍ ଭଲ ରହିଛି । ଆମର ସହଯୋଗ ଏକ ମୁକ୍ତ ଓ ଭାରତ-ପ୍ରଶାନ୍ତ ମହାସାଗରୀୟ ଅନ୍ତର୍ଭୁକ୍ତ ସୀମା କ୍ଷେତ୍ର ସୃଷ୍ଟି ନେଇ ଅଙ୍ଗୀକାରବଦ୍ଧତାକୁ ପ୍ରତିଫଳନ କରୁଛି । ବୈଶ୍ୱିକ ଓ ଆଞ୍ଚଳିକ ସ୍ଥିରତା ନିମନ୍ତେ କ୍ୱାଡର ସଫଳତା ଖୁବ୍ ଗୁରୁତ୍ୱପୂର୍ଣ୍ଣ ।
ମହାମହିମ,
ଭାରତୀୟ ପ୍ରାଚୀନ କୀର୍ତ୍ତିରାଜି ଫେରାଇବା ଲାଗି ଆପଣ ନେଇଥିବା ପଦକ୍ଷେପ ପାଇଁ ମୁଁ ଆପଣଙ୍କୁ ବିଶେଷ ଧନ୍ୟବାଦ ଜ୍ଞାପନ କରୁଛି । ଆପଣ ଫେରାଇଥିବା କୀତ୍ତିରାଜି ମଧ୍ୟରେ ରାଜସ୍ଥାନ, ପଶ୍ଚିମବଙ୍ଗ, ଗୁଜରାଟ, ହିମାଚଳ ପ୍ରଦେଶ ଓ ଅନ୍ୟାନ୍ୟ ରାଜ୍ୟରୁ ଚୋରାଚାଲାଣ ହୋଇଥିବା ଅନେକ ପ୍ରାଚୀନ ମୂର୍ତ୍ତି ଓ ଚିତ୍ରକଳା ରହିଛି। ଏଥିପାଇଁ ମୁଁ ଭାରତୀୟଙ୍କ ତରଫରୁ ଆପଣଙ୍କୁ ସ୍ୱତନ୍ତ୍ରଭାବେ କୃତଜ୍ଞତା ଜଣାଉଛି । ଏବେ ଆପଣ ଫେରାଇ ଦେଇଥିବା ସମସ୍ତ କୀର୍ତ୍ତିରାଜ ତା’ର ମୂଳସ୍ଥାନକୁ ଫେରିଯିବ । ଭାରତୀୟମାନଙ୍କ ତରଫରୁ ମୁଁ ପୁଣିଥରେ ଆପଣଙ୍କ ପଦକ୍ଷେପ ପାଇଁ ମୋର ହାର୍ଦ୍ଧିକ କୃତଜ୍ଞତା ଜଣାଉଛି ।
କ୍ରିକେଟ ବିଶ୍ୱକପ୍ରେ ଅଷ୍ଟ୍ରେଲିଆ ମହିଳା କ୍ରିକେଟ ଦଳର ଚିତ୍ତାକର୍ଷକ କ୍ରୀଡା ନୈପୁଣ୍ୟ ପାଇଁ ମୁଁ ଆପଣଙ୍କୁ ଅଭିନନ୍ଦନ ଜଣାଉଛି । ଶନିବାର ଖେଳରେ ଅଷ୍ଟ୍ରେଲିଆ ବିଜୟୀ ହୋଇଥିଲେ ମଧ୍ୟ ଟୁର୍ଣ୍ଣାମେଣ୍ଟ ଏବେ ବି ଶେଷ ହୋଇନାହିଁ ଉଭୟ ଦେଶର ଦଳକୁ ମୋର ଶୁଭେଚ୍ଛା ।
ମହାମହିମ,
ଆଜି ଆପଣଙ୍କ ସହ ମତ ବିନିମୟ ସୁଯୋଗ ପାଇଥିବାରୁ ମୁଁ ଖୁସି ପ୍ରକଟ କରୁଛି ।
ଏବେ ଏହି ଖୋଲା ଅଧିବେଶନ ଶେଷ ହେଉଥିବାବେଳେ ମୁଁ ଗଣମାଧ୍ୟମର ବନ୍ଧୁମାନଙ୍କୁ ଧନ୍ୟବାଦ ଦେଉଛି । ଅଳ୍ପ ସମୟ ପରେ ମୁଁ ପରିବର୍ତ୍ତୀ କାର୍ଯ୍ୟଧାରା ଉପରେ ମୋର ମତ ପ୍ରଦାନ କରିବି ।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ପ୍ରଧାନମନ୍ତ୍ରୀ ପୋଲିସ ସ୍ମୃତି ଦିବସରେ କାର୍ଯ୍ୟ କ୍ଷେତ୍ରରେ ଶହୀଦ ହୋଇଥିବା ପୋଲିସ କର୍ମଚାରୀଙ୍କୁ ଶ୍ରଦ୍ଧାଞ୍ଜଳି ଅର୍ପଣ କରିଛନ୍ତି
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ କାର୍ଯ୍ୟ କ୍ଷେତ୍ରରେ ପ୍ରାଣ ହରାଇଥିବା ସେହି ସମସ୍ତ ପୋଲିସ କର୍ମଚାରୀଙ୍କୁ ଶ୍ରଦ୍ଧାଞ୍ଜଳି ଅର୍ପଣ କରିଛନ୍ତି ।
ଏକ ଟୁଇଟରେ ପ୍ରଧାନମନ୍ତ୍ରୀ କହିଛନ୍ତି;
“ପୋଲିସ୍ ସ୍ମୃତି ଦିବସରେ ମୁଁ ଆଇନ ଶୃଙ୍ଖଳା ରକ୍ଷା ତଥା ଆବଶ୍ୟକ ସମୟରେ ଅନ୍ୟମାନଙ୍କୁ ସାହାଯ୍ୟ କରିବାରେ ଆମର ପୋଲିସ୍ ବାହିନୀର ଉଲ୍ଲେଖନୀୟ ଉଦ୍ୟମକୁ ସ୍ୱୀକାର କରୁଛି । କାର୍ଯ୍ୟ କ୍ଷେତ୍ରରେ ପ୍ରାଣ ହରାଇଥିବା ସେହି ସମସ୍ତ ପୋଲିସ୍ କର୍ମଚାରୀଙ୍କୁ ମୁଁ ଶ୍ରଦ୍ଧାଞ୍ଜଳି ଅର୍ପଣ କରୁଛି ।”
HS
(
ଅର୍ଥ ମନ୍ତ୍ରଣାଳୟ
ସ୍ୱାଭାବିକ ମାସିକ ଦେୟ ୪୭,୫୪୧ କୋଟି ଟଙ୍କା ସ୍ଥାନରେ କେନ୍ଦ୍ରୀୟ ଟିକସରୁ ରାଜ୍ୟ ଅଂଶ ବାବଦରେ କେନ୍ଦ୍ର ସରକାର ରାଜ୍ୟ ସମୂହଙ୍କୁ ଦୁଇ କିସ୍ତିରେ ପ୍ରଦାନ କଲେ ୯୫, ୦୮୨କୋଟି ଟଙ୍କା
୯୫,୦୫୨କୋଟି ଟଙ୍କାର ଏହି ଟିକସ ବାବଦ ଅଂଶ ରାଜ୍ୟମାନଙ୍କର ଆର୍ଥିକ ସ୍ଥିତିକୁ ସୁଦୃଢ କରିବ
ଓଡିଶାକୁ ଏ ବାବଦରେ ମିଳିଲା ମୋଟ ୪୩୦୫.୩୨ କୋଟି ଟଙ୍କା
କେନ୍ଦ୍ରସରକାରଙ୍କ ପକ୍ଷରୁ ଦେଶର ୨୮ଟି ରାଜ୍ୟକୁ ଟିକସ ବାବଦ ଅଂଶ ଆକାରରେ ଦୁଇ କିସ୍ତିରେ ମୋଟ ୯୫୦୮୨ କୋଟି ଟଙ୍କା ଯୋଗାଇ ଦିଆଯାଇଛି । ପ୍ରତି ମାସରେ ସ୍ୱାଭାବିକ ଆକାରରେ କେନ୍ଦ୍ର ସରକାର ରାଜ୍ୟମାନଙ୍କୁ ଟିକସ ଅଂଶବାବଦରେ ୪୭, ୫୪୧ କୋଟି ଟଙ୍କା ଯୋଗାଇଥାନ୍ତି । ଚଳିତମାସ ୧୫ତାରିଖରେ କେନ୍ଦ୍ର ଅର୍ଥମନ୍ତ୍ରୀ ଶ୍ରୀମତୀ ନିର୍ମଳା ସୀତାରମଣ ସବୁ ରାଜ୍ୟର ମୁଖ୍ୟମନ୍ତ୍ରୀ, ଅର୍ଥମନ୍ତ୍ରୀ ଓ ବିଭିନ୍ନ କେନ୍ଦ୍ରଶାସିତ ଅଞ୍ଚଳର ଉପରାଜ୍ୟପାଳମାନଙ୍କ ସହିତ ଆଭାସୀ ବ୍ୟବସ୍ଥାରେ ସେମାନଙ୍କର ଆର୍ଥିକ ସ୍ଥିତି ଓ ହାଲଚାଲ ବିଷୟରେ ଆଲୋଚନା କରିଥିଲେ । ଏହି ଆଲୋଚନା ସମୟରେ ରାଜ୍ୟସମୂହଙ୍କ ଆର୍ଥିକ ସ୍ଥିତିକୁ ସୁଦୃଢ କରିବା ଏବଂ ପୁଞ୍ଜିନିବେଶ, ଭିତ୍ତିଭୂମି ନିର୍ମାଣ ଓ ଅଭିବୃଦ୍ଧି ପ୍ରକ୍ର୍ରିୟାକୁ ତ୍ୱରାନ୍ୱିତ କରିବାକୁ ଅଧିକ ଅର୍ଥ ଯୋଗାଇ ଦେବାକୁ ଅର୍ଥମନ୍ତ୍ରୀ ଶ୍ରୀମତୀ ସୀତାରମଣ ପ୍ରତିଶ୍ରୁତି ଦେଇଥିଲେ । ସେହି ପ୍ରତିଶ୍ରୁତି ମୁତାବକ ଦୁଇ କିସ୍ତିରେ ଏହି ଟିକସ ଅଂଶ ବାବଦ ଅର୍ଥ ଏକକାଳୀନ ନଭେମ୍ବର ୨୨ତାରିଖରେ ରାଜ୍ୟମାନଙ୍କୁ ଯୋଗାଇ ଦିଆଯାଇଛି । ସୂଚନାଯୋଗ୍ୟ ଯେ କେନ୍ଦ୍ରୀୟ ଟିକସ ଓ ଶୁଳ୍କକୁ ରାଜ୍ୟମାନେ ନିର୍ଦ୍ଦିଷ୍ଟ ଅନୁପାତରେ ଭାଗ ପାଇଥାନ୍ତି ।
ଓଡିଶାକୁ ଏ ବାବଦରେ ମୋଟ ୪୩୦୫.୩୨ କୋଟି ଟଙ୍କା ମିଳିଛି । କେଉଁ ରାଜ୍ୟକୁ କେତେ ଟଙ୍କା ଏ ବାବଦରେ ଯୋଗାଇ ଦିଆଯାଇଛି ତାହା ନିମ୍ନରେ ପ୍ରଦତ୍ତ ତାଲିକାରେ ଦର୍ଶାଯାଇଛି ।
|
|
Sl. No.
|
|
State
|
|
Amount released

|
|
|
|
|
|
1
|
|
ଆନ୍ଦ୍ରପ୍ରଦେଶ
|
|
3847.96
|
|
|
|
2
|
|
ଅରୁଣାଚଳପ୍ରଦେଶ
|
|
1670.58
|
|
|
|
3
|
|
ଆସାମ
|
|
2974.16
|
|
|
|
4
|
|
ବିହାର
|
|
9563.30
|
|
|
|
5
|
|
ଛତିଶଗଡ
|
|
3239.54
|
|
|
|
6
|
|
ଗୋଆ
|
|
367.02
|
|
|
|
7
|
|
ଗୁଜରାତ
|
|
3306.94
|
|
|
|
8
|
|
ହରିୟାଣା
|
|
1039.24
|
|
|
|
9
|
|
ହିମାଚଳ ପ୍ରଦେଶ
|
|
789.16
|
|
|
|
10
|
|
ଝାଡ଼ଖଣ୍ଡ
|
|
3144.34
|
|
|
|
11
|
|
କର୍ଣ୍ଣାଟକ
|
|
3467.62
|
|
|
|
12
|
|
କେରଳ
|
|
1830.38
|
|
|
|
13
|
|
ମଧ୍ୟପ୍ରଦେଶ
|
|
7463.92
|
|
|
|
14
|
|
ମହାରାଷ୍ଟ୍ର
|
|
6006.30
|
|
|
|
15
|
|
ମଣିପୁର
|
|
680.80
|
|
|
|
16
|
|
ମେଘାଳୟ
|
|
729.28
|
|
|
|
17
|
|
ମିଜୋରାମ
|
|
475.42
|
|
|
|
18
|
|
ନାଗାଲାଣ୍ଡ
|
|
541.02
|
|
|
|
19
|
|
ଓଡିଶା
|
|
4305.32
|
|
|
|
20
|
|
ପଞ୍ଜାବ
|
|
1718.16
|
|
|
|
21
|
|
ରାଜସ୍ଥାନ
|
|
5729.64
|
|
|
|
22
|
|
ସିକ୍କିମ
|
|
368.94
|
|
|
|
23
|
|
ତାମିଲନାଡୁ
|
|
3878.38
|
|
|
|
24
|
|
ତେଲଙ୍ଗାନା
|
|
1998.62
|
|
|
|
25
|
|
ତ୍ରିପୁରା
|
|
673.32
|
|
|
|
26
|
|
ଉତ୍ତର ପ୍ରଦେଶ
|
|
17056.66
|
|
|
|
27
|
|
ଉତ୍ତରଖଣ୍ଡ
|
|
1063.02
|
|
|
|
28
|
|
ପଶ୍ଚିମବଙ୍ଗ
|
|
7152.96
|
|
କେନ୍ଦ୍ରୀୟ ଟିକସ ଓ ଶୁଳ୍କ ବାବଦ ଆୟରୁ ୨୦୨୧ ନଭେମ୍ବରରେ ରାଜ୍ୟମାନଙ୍କୁ ଦିଆଯାଇଥିବା ଅଂଶର ହିସାବ।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ତାଜିନ୍ଦର ପାଲ ସିଂ ତୁରଙ୍କ ଚମତ୍କାର ପ୍ରଦର୍ଶନକୁ ପ୍ରଧାନମନ୍ତ୍ରୀଙ୍କ ପ୍ରଶଂସା
ପୁରୁଷ ଶଟ୍ ପୁଟରେ ତାଜିନ୍ଦର ସ୍ୱର୍ଣ୍ଣ ପଦକ ଜିତିଛନ୍ତି ।
ହାଙ୍ଗଝୌରେ ଚାଲିଥିବା ଏସୀୟ କ୍ରୀଡ଼ାରେ ପୁରୁଷ ଶଟ୍ ପୁଟରେ ସ୍ୱର୍ଣ୍ଣ ଜିତିଥିବା ତାଜିନ୍ଦର ପାଲ ସିଂଙ୍କୁ ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଅଭିନନ୍ଦନ ଜଣାଇଛନ୍ତି ।
ଏକ୍ସରେ ପ୍ରଧାନମନ୍ତ୍ରୀ ପୋଷ୍ଟ କରିଛନ୍ତି:
‘ତାଜିନ୍ଦର ସିଂଙ୍କ ସର୍ବଶ୍ରେଷ୍ଠ ପ୍ରଦର୍ଶନ ।
ଏସୀୟ କ୍ରୀଡ଼ାରେ ଶଟ୍ ପୁଟ୍ ପ୍ରତିଯୋଗିତାରେ ଲଗାତର ସ୍ୱର୍ଣ୍ଣ ପଦକ ଜିତିବା ପାଇଁ ତାଙ୍କୁ ଅଭିନନ୍ଦନ । ତାଙ୍କ ପ୍ରଦର୍ଶନ ଅସାଧାରଣ, ଯାହା କି ସମସ୍ତଙ୍କୁ ମନ୍ତ୍ରମୁଗ୍ଧ କରିଛି । ତାଙ୍କ ଆଗାମୀ ପ୍ରୟାସ ପାଇଁ ଶୁଭକାମନା ।’
SR
(
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ରାଜ୍ୟଗୁଡିକର ବିକାଶରେ ଦେଶର ବିକାଶ ନିହିତ: ପ୍ରଧାନମନ୍ତ୍ରୀ
ଝାଡଖଣ୍ଡର ରାଞ୍ଚି ଠାରେ ୯୪୦୦ କୋଟି ଟଙ୍କା ବିନିଯୋଗରେ ୨୧ ଜାତୀୟ ରାଜପଥ ପ୍ରକଳ୍ପ ଅନୁମୋଦନ ପାଇଁ ସାଂସଦ ଶ୍ରୀ ସଞ୍ଜୟ ସେଠ ନିଜ ଟ୍ୱିଟରେ ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଓ ରାଜପଥ ମନ୍ତ୍ରୀ ଶ୍ରୀ ନୀତିନ ଗଡକରୀଙ୍କୁ କୃତଜ୍ଞତା ଜଣାଇଛନ୍ତି ।
ଉପରୋକ୍ତ ପ୍ରକଳ୍ପ ସମ୍ପର୍କରେ ସାଂସଦଙ୍କ ଟ୍ୱିଟ ପ୍ରତ୍ୟୁତ୍ତରରେ ପ୍ରଧାନମନ୍ତ୍ରୀ କହିଛନ୍ତି;
“ରାଜ୍ୟଗୁଡିକର ବିକାଶରେ ଦେଶର ବିକାଶ ନିହିତ । ଏହି ଜାତୀୟ ପ୍ରକଳ୍ପଗୁଡିକ ଝାଡଖଣ୍ଡ ସହ ସାରା ଦେଶରେ ପ୍ରଗତିକୁ ନୂଆ ଗତି ପ୍ରଦାନ କରିବ ।”
SR
(
ବିଜ୍ଞାନ ଓ ପ୍ରଯୁକ୍ତି ମନ୍ତ୍ରଣାଳୟ
କୋଭିଡ-19 ମୁକାବିଲାରେ ବ୍ୟବହୃତ ଅଭିନବ 3-D ସାମଗ୍ରୀର ଡିଜାଇନ ନାଇପର-ଜି ଦ୍ୱାରା ପ୍ରସ୍ତୁତ
କୋଭିଡ-19ର ସଂକ୍ରମଣକୁ ରୋକିବାରେ ସହାୟକ ହେଉଥିବା 3-D ସାମଗ୍ରୀର ଦୁଇଟି ଅଭିନବ ଡିଜାଇନ ଗୌହାଟିସ୍ଥିତ ଜାତୀୟ ଔଷଧୀୟ ଗବେଷଣା ପ୍ରତିଷ୍ଠାନ ର ଗବେଷକମାନେ ପ୍ରସ୍ତୁତ କରିଛନ୍ତି । ସେଥି ମଧ୍ୟରୁ ଗୋଟିଏ 3-D ପ୍ରିଂଟେଡ ହ୍ୟାଣ୍ଡି-ପ୍ରିଂ ସାମଗ୍ରୀ ଓ ଅନ୍ୟଟି 3-D ପ୍ରିଂଟେଡ ଆଣ୍ଟିମାଇକ୍ରୋବିୟାଲ ଫେସ ସିଲ୍ଡ । ଖାଲି ହାତରେ ବିଭିନ୍ନ ବସ୍ତୁ ଓ ସାମଗ୍ରୀ ଛୁଇଁବାରୁ କରୋନା ଭୂତାଣୁ ସଂକ୍ରମଣ ଆଶଙ୍କା ଅଧିକ ରହୁଥିବାରୁ ତାହାକୁ ପ୍ରତିହତ କରିବା ପାଇଁ ଗଭୀର ଅନୁଶୀଳନ ଓ ଗବେଷଣା ପରେ ଏହି ଦୁଇ ସାମଗ୍ରୀର ଡିଜାଇନ ପ୍ରସ୍ତୁତ ହୋଇଛି ।
3-D ପ୍ରିଂଟେଡ ହ୍ୟାଣ୍ଡି-ପ୍ରିଂ ସାମଗ୍ରୀକୁ କବାଟଝରକା ଖୋଲିବା ଓ ବନ୍ଦ କରିବା ଆଦି ପାଇଁ ବ୍ୟବହାର କରାଯାଇପାରିବ । ଡ୍ରୟାର, ରେଫ୍ରିଜିରେଟର ହ୍ୟାଣ୍ଡେଲ, ଏଲିଭେଟର ବଟନ, ଲ୍ୟାପଟପ-ଡେସ୍କଟପ, କିବୋର୍ଡ ତଥା ସୁଇଚ ବଟନରେ ଏହାକୁ ବ୍ୟବହାର କରିହେବ । ଏସବୁ ସାମଗ୍ରୀ ଯାହା ଏବେ ପାରମ୍ପରିକ ଜ୍ଞାନକୌଶଳରେ ନିର୍ମିତ ତାହା ବାରମ୍ବାର ସ୍ପର୍ଶ ଦ୍ୱାରା ସବୁଠୁ ଅଧିକ ସଂକ୍ରମିତ ହୋଇଥାଏ । ତେଣୁ ସାଂପ୍ରତିକ କାଳରେ ଘରେ ଓ ହସ୍ପିଟାଲରେ ଏହି ନୂଆ 3-D ପ୍ରିଂଟେଡ ହ୍ୟାଣ୍ଡସ ପ୍ରିଂ ସାମଗ୍ରୀକୁ ଲଗାଇଲେ ସଂକ୍ରମଣ ଆଶଙ୍କା ରହିବ ନାହିଁ ।
ଦ୍ୱିତୀୟ ସାମଗ୍ରୀ ଆଣ୍ଟି ମାଇକ୍ରୋବିୟାଲ ଫେସ ସିଲ୍ଡ ଦ୍ୱାରା କରୋନା ସଂକ୍ରମିତଙ୍କ ଚିକିତ୍ସା ଓ ଉପଚାରରେ ନିୟୋଜିତ କର୍ମଚାରୀ ଓ ଚିକିତ୍ସକ ମୁହଁ, ନାକ, ପାଟି, ଆଖି ଓ ଅନ୍ୟାନ୍ୟ ଇନ୍ଦ୍ରୀୟ ଦ୍ୱାରା ହେଉଥିବା ସଂକ୍ରମଣରୁ ସୁରକ୍ଷିତ ରହିପାରବେ । ସବିଶେଷ ଗବେଷଣା ପରେ ଏହି ସାମଗ୍ରୀର ଡିଜାଇନ ପ୍ରସ୍ତୁତ ହୋଇଛି । ଏହା ଅତ୍ୟନ୍ତ ନିରାପଦ ଓ ପିନ୍ଧିବାକୁ ସହଜ ଏବଂ ଏହାର ରାସାୟନିକ ସ୍ଥିରତା ଉତ୍ତମ । ତେଣୁ ସହଜରେ ଯେ କୌଣସି ଉତ୍ତମ ମାନର ସାନିଟାଇଜର ଦ୍ୱାରା ସଫା କରିହେବ ।
ନାଇପର-ଜିର ନିର୍ଦ୍ଦେଶକ ଡକ୍ଟର ୟୁ ଏ ଏନ ମୂର୍ତ୍ତି କହିଛନ୍ତି ଯେ ଏହି ଦୁଇ ସାମଗ୍ରୀର କ୍ଷୁଦ୍ର ମଡେଲ ପ୍ରସ୍ତୁତ ହୋଇଛି । ଏହା ଉପରେ ଆଉ କିଛି ଗବେଷଣା ଓ ଅନୁଧ୍ୟାନ କରାଯାଇ ଏସବୁର ଉତ୍ପାଦନ ପାଇଁ ବିଭିନ୍ନ କମ୍ପାନୀ ଓ ସଂସ୍ଥାକୁ ଅନୁମତି ଦେବାକୁ ବିଚାର କରାଯାଉଛି । କରୋନା ମୁକାବିଲାରେ ଏହି ଦୁଇ ସାମଗ୍ରୀ ବିଶେଷ ସହାୟକ ହେବ ବୋଲି ସେ ଆଶା ପ୍ରକାଶ କରିଛନ୍ତି ।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ଖ୍ରୀଷ୍ଟମାସ ଅବସରରେ ଦେଶବାସୀଙ୍କୁ ପ୍ରଧାନମନ୍ତ୍ରୀଙ୍କ ଶୁଭେଚ୍ଛା
ଖ୍ରୀଷ୍ଟମାସ ଅବସରରେ ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଦେଶବାସୀଙ୍କୁ ଶୁଭେଚ୍ଛା ଜଣାଇଛନ୍ତି।
“ବଡ଼ଦିନର ହାର୍ଦ୍ଦିକ ଅଭିନନ୍ଦନ! ପ୍ରଭୁ ଯୀଶୁଖ୍ରୀଷ୍ଟଙ୍କ ଜୀବନ ଏବଂ ଆଦର୍ଶ ସମଗ୍ର ବିଶ୍ୱରେ ଲକ୍ଷ ଲକ୍ଷ ଲୋକଙ୍କୁ ଶକ୍ତି ଓ ପ୍ରେରଣା ପ୍ରଦାନ କରିଛି| ତାଙ୍କ ବାଣୀ ଏକ ନ୍ୟାୟପୂର୍ଣ୍ଣ ଏବଂ ସମାବେଶୀ ସମାଜ ଗଠନର ବାଟ ଦେଖାଉ। ସମସ୍ତେ ଖୁସିରେ ରୁହନ୍ତୁ ଏବଂ ସୁସ୍ଥ ରୁହନ୍ତୁ,” ବୋଲି ପ୍ରଧାନମନ୍ତ୍ରୀ କହିଛନ୍ତି।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ଜନ୍ମଦିନ ଅବସରରେ ଲୋକସଭା ବାଚସ୍ପତି ଶ୍ରୀ ଓମ ବିର୍ଲାଙ୍କୁ ପ୍ରଧାନମନ୍ତ୍ରୀଙ୍କ ଶୁଭେଚ୍ଛା ଜ୍ଞାପନ
ଜନ୍ମଦିନ ଅବସରରେ ଲୋକସଭା ବାଚସ୍ପତି ଶ୍ରୀ ଓମ ବିର୍ଲା ଜୀଙ୍କୁ ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଶୁଭେଚ୍ଛା ଜ୍ଞାପନ କରିଛନ୍ତି ।
ପ୍ରଧାନମନ୍ତ୍ରୀ ଏକ ଟ୍ୱିଟରେ କହିଛନ୍ତି;
“ଲୋକସଭା ବାଚସ୍ପତି ଶ୍ରୀ ଓମ ବିର୍ଲା ଜୀଙ୍କୁ ଜନ୍ମଦିନ ଶୁଭେଚ୍ଛା । ସଂସଦୀୟ ପ୍ରକ୍ରିୟା ସମ୍ପର୍କରେ ତାଙ୍କର ଅଗାଧ ପାଣ୍ଡିତ୍ୟ ତଥା ପରିଚାଳନା ଶୈଳୀ ପାଇଁ ସେ ବେଶ ସମ୍ମାନିତ । ସଂସଦୀୟ ଆଲୋଚନାକୁ ସମୃଦ୍ଧ କରିବାରେ ସେ ଉଲ୍ଲେଖନୀୟ ଭୂମିକା ନିର୍ବାହ କରୁଛନ୍ତି । ତାଙ୍କ ଦୀର୍ଘ ଜୀବନ କାମନା କରୁଛି ।”
SR
(
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ସାର୍କ ନେତୃମଣ୍ଡଳୀଙ୍କ ସହ କଥା ହେବେ ପ୍ରଧାନମନ୍ତ୍ରୀ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଆସନ୍ତାକାଲି ଅର୍ଥାତ ମାର୍ଚ୍ଚ 15, 2020 ସନ୍ଧ୍ୟା 5ଟା ସମୟରେ ଭିଡିଓ କନଫରେନ୍ସ ଜରିଆରେ ସାର୍କ ନେତୃମଣ୍ଡଳୀଙ୍କ ସହ କୋଭିଡ-19କୁ କିଭଳି ଭାବେ ପ୍ରତିହତ କରାଯାଇପାରିବ ସେ ନେଇ ଆଲୋଚନା କରିବେ । ଏହି କ୍ଷେତ୍ରରେ କୋଭିଡ-19ରୁ ରକ୍ଷା ପାଇବା ଏବଂ ଏହାକୁ ପ୍ରତିହତ କରିବା ଲାଗି ଏକ ମଜବୁତ ରଣନୈତିକ କୌଶଳ ତିଆରି କରିବା ଦିଗରେ ସମସ୍ତ ସାର୍କ ଦେଶ ସହିତ ଏହି ଭିଡିଓ କନଫରେନ୍ସରେ ଭାରତର ନେତୃତ୍ଵ ନେବେ ।
କାର୍ମିକ, ସାଧାରଣ ଅଭିଯୋଗ ଓ ପେନସନ ମନ୍ତ୍ରଣାଳୟ
ଉତ୍ତର ଭାରତର ପ୍ରଥମ ନଦୀ ପୁନରୁଦ୍ଧାର ପ୍ରକଳ୍ପ ଦେବିକା ସମ୍ପୂର୍ଣ୍ଣ ହେବାକୁ ଯାଉଛି, ନିଜେ ପ୍ରଧାନମନ୍ତ୍ରୀ ମୋଦୀ ଏହାର ଶୁଭାରମ୍ଭ କରିଥିଲେ : ଡଃ ଜିତେନ୍ଦ୍ର ସିଂହ
ପବିତ୍ର ଦେବିକା ନଦୀର ପବିତ୍ରତା ରକ୍ଷା ପାଇଁ ତରଳ ବର୍ଜ୍ୟ ବସ୍ତୁ ପରିଚାଳନାର ସମୀକ୍ଷା କରିଛନ୍ତି ଡଃ ଜିତେନ୍ଦ୍ର ସିଂହ
କେନ୍ଦ୍ର ବିଜ୍ଞାନ ଓ ପ୍ରଯୁକ୍ତି ରାଷ୍ଟ୍ର ମନ୍ତ୍ରୀ  ପିଏମଓ, କାର୍ମିକ, ଜନ ଅଭିଯୋଗ, ପେନସନ, ଆଣବିକ ଶକ୍ତି ଏବଂ ମହାକାଶ ରାଷ୍ଟ୍ର ମନ୍ତ୍ରୀ ଡକ୍ଟର ଜିତେନ୍ଦ୍ର ସିଂହ ଆଜି କହିଛନ୍ତି ଯେ ଉତ୍ତର ଭାରତର ପ୍ରଥମ ନଦୀ ପୁନରୁଦ୍ଧାର ପ୍ରକଳ୍ପ ଦେବିକା ଶୀଘ୍ର ସମ୍ପୂର୍ଣ୍ଣ ହେବାକୁ ଯାଉଛି । ‘ନମାମି ଗଙ୍ଗେ' ଭଳି ୧୯୦ କୋଟିରୁ ଅଧିକ ଟଙ୍କା ବ୍ୟୟରେ ନିର୍ମିତ ଏହି ପ୍ରକଳ୍ପର ଶୁଭାରମ୍ଭ ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ କରିଥିଲେ । ଜାମ୍ମୁ - କାଶ୍ମୀରର ଉଧମପୁର ଠାରେ ପବିତ୍ର ଦେବିକା ନଦୀର ପବିତ୍ରତା ରକ୍ଷା ପାଇଁ ପୃଥକ ଭାବେ ଗ୍ରହଣ କରାଯାଇଥିବା ତରଳ ବର୍ଜ୍ୟ ବସ୍ତୁ ପରିଚାଳନା ପ୍ରକଳ୍ପର ସମୀକ୍ଷା କରିବା ଅବସରରେ ଡଃ ଜିତେନ୍ଦ୍ର ସିଂହ ଏହା କହିଛନ୍ତି ।
ସମୀକ୍ଷା ବୈଠକରେ ଡଃ ଜିତେନ୍ଦ୍ର ସିଂହ କହିଛନ୍ତି ଯେ , ପବିତ୍ର ଗଙ୍ଗା ନଦୀର ଭଗିନୀ ଭାବେ ବିବେଚିତ ଦେବିକାଙ୍କର ଏକ ବଡ଼ ଧାର୍ମିକ ମହତ୍ତ୍ୱ ରହିଛି, ଯେଉଁ କାରଣରୁ ଦେବିକା ନଦୀର ପୁନରୁଦ୍ଧାର ପ୍ରକଳ୍ପ ଅଧୀନରେ ସମସ୍ତ ପରିବାରକୁ ସଂଯୋଗ କରୁଥିବା ପାଇପ୍ ଏବଂ ମ୍ୟାନହୋଲ୍ ର ନେଟୱାର୍କ ସହିତ ତରଳ ବର୍ଜ୍ୟ ବସ୍ତୁ ପରିଚାଳନା ପ୍ରକଳ୍ପ ଏହାର ପବିତ୍ରତା ରକ୍ଷା ପାଇଁ ୟୁଇଇଡି ଦ୍ୱାରା ନିର୍ମାଣ କରାଯାଉଛି । ଏହି ପ୍ରକଳ୍ପ ପାଇଁ ଆବଣ୍ଟିତ ୧୯୦ କୋଟି ପାଣ୍ଠି ମଧ୍ୟରୁ କେନ୍ଦ୍ର ଓ କେନ୍ଦ୍ରଶାସିତ ଅଞ୍ଚଳ ଯଥାକ୍ରମେ ୯୦ :୧୦ ଅନୁପାତରେ ଆବଂଟନ କରିଛନ୍ତି ବୋଲି ଡଃ ଜିତେନ୍ଦ୍ର ସିଂହ କହିଛନ୍ତି ।
ଡଃ ଜିତେନ୍ଦ୍ର ସିଂହ ଏହା ମଧ୍ୟ ସୂଚନା ଦେଇଛନ୍ତି ଯେ ତରଳ ବର୍ଜ୍ୟ ବସ୍ତୁ ପରିଚାଳନା ପ୍ରକଳ୍ପ ବ୍ୟତୀତ ଦେବିକା ନଦୀର ପୁନରୁଦ୍ଧାର ପ୍ରକଳ୍ପ ଅଧୀନରେ ଏକ କଠିନ ବର୍ଜ୍ୟ ବସ୍ତୁ ପରିଚାଳନା ପ୍ରକଳ୍ପ ମଧ୍ୟ ନିର୍ମାଣ କରାଯିବ, ଯାହା ଦେବିକା ନଦୀର ପବିତ୍ରତା ରକ୍ଷା କରିବା ପାଇଁ ଅନେକ ଦିଗରୁ ଗୁରୁତ୍ୱପୂର୍ଣ୍ଣ ।
ବୈଠକରେ ଡଃ ଜିତେନ୍ଦ୍ର ସିଂହ ଏହା ମଧ୍ୟ ସୂଚନା ପ୍ରଦାନ କରିଥିଲେ ଯେ , ସମାଜର ତୃଣମୂଳ ସ୍ତରର ପ୍ରତିନିଧି ଭାବେ ପିଆରଆଇଙ୍କ ଭୂମିକା ପ୍ରମୁଖ ଉନ୍ନୟନମୂଳକ ପ୍ରକଳ୍ପର ସଫଳତା ପାଇଁ ଗୁରୁତ୍ୱପୂର୍ଣ୍ଣ ଅଟେ । ବୈଠକରେ ଉପସ୍ଥିତ ଥିବା ପିଆରଆଇମାନେ ମନ୍ତ୍ରୀଙ୍କ ନିକଟରେ ଅନେକ ପ୍ରସଙ୍ଗ ଉତ୍ଥାପନ କରିଥିବା ବେଳେ ଯେତେ ଶୀଘ୍ର ସମ୍ଭବ, ସେହି ସମସ୍ୟା ଗୁଡିକର ସମାଧାନ କରିବାକୁ ବିଭିନ୍ନ ବିଭାଗକୁ ମନ୍ତ୍ରୀ ନିର୍ଦ୍ଦେଶ ଦେଇଥିଲେ ।
ବୈଠକରେ ଡିସି ଉଧମପୁର, ଉତ୍ତର ରେଳବାଇର ଅତିରିକ୍ତ ଡିଆରଏମ୍ ସଚିନ କୁମାର ବୈଶ୍ୟ, ଉଧମପୁର ଏସ୍ଏସ୍ପି ବଳଦେବ ରାଜ, ଡିଡିସି ଡଃ ବିନୋଦ କୁମାର, ବିଡିସି ସଦସ୍ୟମାନେ, ସରପଞ୍ଚ ମାନେ ଓ ପଞ୍ଚ ପ୍ରମୁଖ ଉପସ୍ଥିତ ଥିଲେ ।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ଜାତୀୟ ସାମୁଦ୍ରିକ ସପ୍ତାହର ଶୁଭାରମ୍ଭ ଅବସରରେ ଶୁଭେଚ୍ଛା ଜଣାଇଲେ ପ୍ରଧାନମନ୍ତ୍ରୀ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ କାମନା କରିଛନ୍ତି ଯେ, ଜାତୀୟ ସାମୁଦ୍ରିକ ସପ୍ତାହ ମାଧ୍ୟମରେ ବନ୍ଦର-କୈନ୍ଦ୍ରିକ ବିକାଶ ଓ ଆର୍ଥିକ ସମୃଦ୍ଧି ପାଇଁ ଉପକୂଳ ବ୍ୟବହାର ଉଦ୍ୟମ ଜୋରଦାର ହେବ ।
ପ୍ରଧାନମନ୍ତ୍ରୀ କେନ୍ଦ୍ର ମନ୍ତ୍ରୀ ଶ୍ରୀ ସର୍ବାନନ୍ଦ ସୋନୱାଲଙ୍କ ଏକ ଟ୍ୱିଟର ପ୍ରତ୍ୟୁତ୍ତର ଦେଇଛନ୍ତି । ଟ୍ୱିଟରେ ଶ୍ରୀ ସୋନୱାଲ ଜାତୀୟ ସାମୁଦ୍ରିକ ସପ୍ତାହର ଶୁଭାରମ୍ଭ ଅବସରରେ ପ୍ରଧାନମନ୍ତ୍ରୀଙ୍କ ଲାପେଲରେ ପ୍ରଥମ ସାମୁଦ୍ରିକ ଧ୍ୱଜ ଲଗାଇବା ସମ୍ପର୍କରେ ସୂଚନା ଦେଇଥିଲେ । ଏପ୍ରିଲ ୫ରେ ପାଳିତ ହେଉଥିବା ଜାତୀୟ ସାମୁଦ୍ରିକ ଦିବସ ଭାରତର ସାମୁଦ୍ରିକ ପରମ୍ପରାର ଗୌରବମୟ ଇତିହାସକୁ ପାଳନ କରିଥାଏ ।
ପ୍ରଧାନମନ୍ତ୍ରୀ ଟ୍ୱିଟ କରିଛନ୍ତି;
“ଜାତୀୟ ସାମୁଦ୍ରିକ ସପ୍ତାହ ଆମ ସମୃଦ୍ଧ ସାମୁଦ୍ରିକ ଇତିହାସ ସହ ଆମ ସମ୍ପର୍କକୁ ଆହୁରି ଗଭୀର କରୁ ବୋଲି କାମନା କରୁଛି । ଏହା ବନ୍ଦର-କୈନ୍ଦ୍ରିକ ବିକାଶ ଓ ଆର୍ଥିକ ସମୃଦ୍ଧି ପାଇଁ ଉପକୂଳ ବ୍ୟବହାର ଉଦ୍ୟମ ତ୍ୱରାନ୍ୱିତ ହେଉ ବୋଲି ମଧ୍ୟ କାମନା କରୁଛି ।”
This will strengthen the Indian Navy and add momentum to our aim of Aatmanirbharta. https://t.co/MRETNEWhjI
— Narendra Modi  March 31, 2023
SR
(
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ସିସକୋ ଚେୟାରମ୍ୟାନ ଏବଂ ସିଇଓଙ୍କୁ ଭେଟିଲେ ପ୍ରଧାନମନ୍ତ୍ରୀ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ସିସକୋ ଚେୟାରମ୍ୟାନ ଏବଂ ସିଇଓ ଶ୍ରୀ ଚୁକ୍ ରବିନ୍ସଙ୍କୁ ଭେଟିଛନ୍ତି ।
ଶ୍ରୀ ରବିନ୍ସଙ୍କ ଏକ ଟୁଇଟର ଉତ୍ତର ଦେଇ ପ୍ରଧାନମନ୍ତ୍ରୀ ଟୁଇଟ କରିଛନ୍ତି:
‘ଚୁକ୍ ରବିନ୍ସଙ୍କୁ ଭେଟି ଖୁସି ଲାଗିଲା । ସିସକୋ ଭାରତରେ ଉପଲବ୍ଧ ବ୍ୟାପକ ସୁଯୋଗର ବ୍ୟବହାର କରୁଥିବା ଦେଖି ଭଲ ଲାଗିଲା ।’
SR
(
ଆୟୁଷ
ଆୟୁଷ ସ୍ୱାସ୍ଥ୍ୟସେବା ବ୍ୟବସ୍ଥାରେ କରୋନାର ମୁକାବିଲା ପାଇଁ ଗବେଷଣା ସ୍କିମ
• ମନୋନୀତ ଗବେଷକଙ୍କୁ 10 ଲକ୍ଷର ଆର୍ଥିକ ସହାୟତା
କରୋନା ମୁକାବିଲା କ୍ଷେତ୍ରରେ ଆୟୁଷ ଚିକିତ୍ସା ବ୍ୟବସ୍ଥା ଓ ଔଷଧ ପ୍ରୟୋଗ ଆଦି ସମ୍ପର୍କରେ ସ୍ୱଳ୍ପମିଆଦୀ ଗବେଷଣା ତଥା ମୂଲ୍ୟାୟନ ପାଇଁ ଆୟୁଷ ମନ୍ତ୍ରଣାଳୟ ପକ୍ଷରୁ ବ୍ୟବସ୍ଥା କରାଯାଇଛି । ଯେଉଁସବୁ ହସ୍ପିଟାଲ ଓ ପ୍ରତିଷ୍ଠାନ କରୋନା ଭୂତାଣୁ ଆକ୍ରାନ୍ତଙ୍କ ଚିକିତ୍ସା ଓ ପରିଚାଳନା କାର୍ଯ୍ୟ ସମ୍ପାଦନ କରୁଛନ୍ତି ସେମାନଙ୍କୁ ଏହି ସ୍କିମରେ ଭାଗ ନେବାକୁ ଆମନ୍ତ୍ରଣ କରାଯାଇଛି । ଏହା ମୁଖ୍ୟତଃ ଆୟୁଷ ମନ୍ତ୍ରଣାଳୟ ବାହାରର କରୋନା ଚିକିତ୍ସା ବ୍ୟବସ୍ଥାରେ ସଂପୃକ୍ତ ବିଶେଷଜ୍ଞମାନଙ୍କ ପାଇଁ ଉଦ୍ଦିଷ୍ଟ । ସେମାନେ ଚାହିଁଲେ କରୋନା ମୁକାବିଲା କ୍ଷେତ୍ରରେ ଆୟୁଷ ଚିକିତ୍ସା ପଦ୍ଧତି ଓ ଏହାର ଔଷଧପତ୍ରର ବ୍ୟବହାର ଉପରେ ସ୍ୱଳ୍ପମିଆଦୀ ଗବେଷଣା କରିପାରିବେ ।
ଏହି ଗବେଷଣାର ସମୟସୀମା ଛ’ମାସ ଧାର୍ଯ୍ୟ କରାଯାଇଛି । ମନୋନୀତ ଗବେଷକମାନଙ୍କୁ ସେମାନଙ୍କର ଗବେଷଣା ଓ ପରୀକ୍ଷା ନିରୀକ୍ଷା ଖର୍ଚ୍ଚ ବାବଦରେ 10 ଲକ୍ଷ ଟଙ୍କା ପର୍ଯ୍ୟନ୍ତ ଅର୍ଥରାଶି ଯୋଗାଇ ଦିଆଯିବ । ସେମାନେ ଆୟୁଷ ମନ୍ତ୍ରଣାଳୟର ବିଶେଷଜ୍ଞ, ଟେକନିସିଆନଙ୍କ ସହାୟତା ତଥା ପରୀକ୍ଷାଗାର ଓ ଅନ୍ୟାନ୍ୟ ସୁବିଧା ସୁଯୋଗ ଉପଯୋଗ କରିପାରିବେ ।
ଆବେଦନ ପ୍ରଣାଳୀ ଓ ସର୍ବଶେଷ ବିବରଣୀ ପାଇଁ ଆଗ୍ରହୀ ପ୍ରାର୍ଥୀ ଆୟୁଷ ମନ୍ତ୍ରଣାଳୟର ୱେବସାଇଟ ayush.gov.in ସହ ଯୋଗାଯୋଗ କରିବାକୁ ପରାମର୍ଶ ଦିଆଯାଇଛି । ଆବେଦନର ଶେଷ ତାରିଖ 2020 ମେ ପହିଲା ରଖାଯାଇଛି । ଆବେଦନ କେବଳ ଇ-ମେଲ emrayushcovid19[at]gmail[dot]com. ମାଧ୍ୟମରେ କରିବାକୁ ପଡିବ ।
କୃଷି ଓ କୃଷକ କଲ୍ୟାଣ ମନ୍ତ୍ରଣାଳୟ
କେନ୍ଦ୍ର ମନ୍ତ୍ରିମଣ୍ଡଳ ଦ୍ୱାରା ନଡ଼ିଆ ବିକାଶ ବୋର୍ଡ଼ର ଅଧ୍ୟକ୍ଷ ପଦକୁ ଅଣ- କାର୍ଯ୍ୟକାରୀ ଅଧ୍ୟକ୍ଷ ପଦରେ ପରିଣତ କରିବା ନିମନ୍ତେ ନଡ଼ିଆ ବିକାଶ ବୋର୍ଡ଼ ଅଧିନିୟମ, ୧୯୭୯ରେ ସଂଶୋଧନ ପ୍ରସ୍ତାବକୁ ମଞ୍ଜୁରୀ ପ୍ରଦାନ
କେନ୍ଦ୍ର ମନ୍ତ୍ରିମଣ୍ଡଳ କୃଷି, ସହକାରୀତା ତଥା କୃଷକ କଲ୍ୟାଣ ବିଭାଗ ଦ୍ୱାରା ନଡ଼ିଆ ବିକାଶ ବୋର୍ଡର ଅଧ୍ୟକ୍ଷ ପଦକୁ ଅଣ କାର୍ଯ୍ୟକାରୀ ପଦବୀରେ ପରିଣତ କରିବା ନିମନ୍ତେ ଥିବା ପ୍ରସ୍ତାବକୁ ନିଜର ସ୍ୱୀକୃତି ପ୍ରଦାନ କରିଛନ୍ତି । ଏହା ଫଳରେ ନଡ଼ିଆ ଉତ୍ପାଦନକାରୀମାନଙ୍କୁ ବ୍ୟାପକ ମାତ୍ରାରେ ଲାଭ ମିଳିପାରିବ ।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ଫ୍ରାନ୍ସ ମହାକାଶଚାରୀ, ପାଇଲଟ୍ ତଥା ଅଭିନେତା ଥୋମାସ୍ ପେସ୍କେଟଙ୍କ ସହ ପ୍ରଧାନମନ୍ତ୍ରୀଙ୍କ ବୈଠକ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ୨୦୨୩ ଜୁଲାଇ ୧୪ରେ ଫ୍ରାନ୍ସ ଏରୋସ୍ପେସ୍ ଇଞ୍ଜିନିୟର, ପାଇଲଟ୍, ୟୁରୋପୀୟ ସ୍ପେସ୍ ଏଜେନ୍ସି ମହାକାଶଚାରୀ ତଥା ଅଭିନେତା ଶ୍ରୀ ଥୋମାସ ପେସ୍କେଟଙ୍କୁ ଭେଟିଛନ୍ତି ।
ମହାକାଶ କ୍ଷେତ୍ରରେ ଭାରତର ଅଗ୍ରଗତି ବିଶେଷକରି ଷ୍ଟାର୍ଟଅପ୍ ଏବଂ ଘରୋଇ ସେକ୍ଟରର ଭାଗିଦାରୀକୁ ପ୍ରୋତ୍ସାହିତ କରିବା ଉପରେ ପ୍ରଧାନମନ୍ତ୍ରୀ ଶ୍ରୀ ପେସ୍କେଟଙ୍କ ସହ ଆଲୋଚନା କରିଥିଲେ । ମହାକାଶ ଅନୁସନ୍ଧାନରେ ସହଯୋଗକୁ ବିସ୍ତାର କରିବା ଏବଂ ଯୁବବର୍ଗଙ୍କୁ ଏ ଦିଗରେ ପ୍ରୋତ୍ସାହିତ କରିବା ନିମନ୍ତେ ପେସ୍କେଟଙ୍କୁ ପ୍ରଧାନମନ୍ତ୍ରୀ ଆମନ୍ତ୍ରଣ କରିଛନ୍ତି ।
ପେସ୍କେଟ ମଧ୍ୟ ଜଣେ ମହାକାଶଚାରୀଭାବେ ପ୍ରଧାନମନ୍ତ୍ରୀଙ୍କ ସହ ତାଙ୍କ ଅଭିଜ୍ଞତା ବାଣ୍ଟିଥିଲେ ଏବଂ ଭବିଷ୍ୟତରେ ମହାକାଶ କାର୍ଯ୍ୟକ୍ରମ ଓ ପ୍ରଯୁକ୍ତିବିଦ୍ୟା ଉପରେ ଆଲୋଚନା କରିଥିଲେ ।
SR
(